"תלבושת המלך ליר" (מוסקבה, רוסיה, 1935)

קומה 3 מוקד התיאטרון

כולנו שמענו על חנה רובינא, הגברת הראשונה של תיאטרון "הבימה" שגרפה כמעט כל פרס אפשרי, אבל מעטים מדי בישראל שמעו על השחקן, הבמאי והמנהיג התרבותי האגדי, שלמה מיכואלס. האמת ההיסטורית היא שבין שתי מלחמות עולם, רובינא ומיכואלס היו הכוכבים הגדולים של התיאטרון היהודי העולמי, שמרכזו היה במוסקבה.

שלמה מיכואלס היה השחקן והמנהל האמנותי של תאטרון גוסט - התאטרון היהודי הממלכתי במוסקבה שהוקם בשנות ה20 של המאה ה19 ופעל עד שנות ה40.

בשנות העשרים של המאה העשרים במוסקבה פעלו שני תיאטראות יהודיים בולטים, שניהם היו פורצי דרך, נהנו מהצלחה מסחררת, וזכו לביקורות מצוינות: האחד, "הבימה" הציוני ששחקניו הציגו בעברית, והשני, "מלוכישער ייִדישער טעאַטער" - התיאטרון היהודי הממלכתי דובר היידיש, או כפי שנקרא בקיצור ברוסית: "גֹוסֶט".

תאטרון הגוסט היה בניהולו של שלמה מיכואלס, גיבור ומנהיג תרבות אשר היה מפורסם בקהילה היהודית בברית המועצות ואף בקהילה הלא יהודית.

מיכואלס כמנהל האמנותי של הגוסט פעל באופן אישי לקדם ולהחיות את התרבות בקהילה היהודית המוסקבית; התיאטרון היהודי, לשונו היידית והישגיו האמנותיים שאיש לא יכול, גם שם גם אז, להתכחש להם, היו מובלעת של עצמאות רוחנית שאי-אפשר היה להתעלם ממנה בהנהגה הקומוניסטית.

משנות השלושים סר חינו של הגֹוסֶט בעיני מיניסטריון התרבות הקומוניסטי, שדרש ממיכואלס - שכיהן גם בתפקיד המנהל האומנותי של התיאטרון - ליישר קו עם הסוציאליזם הריאליסטי המפלגתי ולהמעיט בהצגות בעלות גוון יהודי מובהק.

בליל ה-[12 בינואר](https://he.wikipedia.org/wiki/12_%D7%91%D7%99%D7%A0%D7%95%D7%90%D7%A8) [1948](https://he.wikipedia.org/wiki/1948) זומן מיכאלס למינסק לדיון, כביכול, בהעלאת מחזה בלארוסי חדש. הוא נלקח ממלונו במכונית, ונרצח. גופתו נזרקה בצד הדרך ליד המלון, ושם נדרסה על ידי משאית, במטרה לביים [תאונת דרכים](https://he.wikipedia.org/wiki/%D7%AA%D7%90%D7%95%D7%A0%D7%AA_%D7%93%D7%A8%D7%9B%D7%99%D7%9D). הוא נקבר בבית הקברות של [מנזר דונסקוי](https://he.wikipedia.org/wiki/%D7%9E%D7%A0%D7%96%D7%A8_%D7%93%D7%95%D7%A0%D7%A1%D7%A7%D7%95%D7%99) ב[מוסקבה](https://he.wikipedia.org/wiki/%D7%9E%D7%95%D7%A1%D7%A7%D7%91%D7%94). מותו היה מכה קשה, בפרט ליהודי ברית המועצות, ולכל מעריציו ברחבי העולם היהודי - בכלל.

שושנה מנדל, מומחית בשימור קיבלה לידיה את עבודת השימור על גלימה והפאה שלבש מיכאולס ב"המלך ליר", שמוצגים בימים אלו ב"אנו - מוזיאון העם היהודי", והיא העידה שהרגישה שהמעגל נסגר. גם אם זה אולי מעט מדי ומאוחר מדי, בכל זאת, סוף-סוף מיכואלס וחבריו מהגֹוסֶט זוכים להכרה רשמית על יצירתם ותרומתם לעולם התרבות היהודי. הגברת הראשונה של התיאטרון הישראלי, ליא קניג, שגילמה בעצמה את המלך ליר רק לפני שנתיים, אומרת: "במובנים מסוימים כולנו, שחקני ויוצרי התיאטרון היהודי בארץ ובעולם, יצאנו מקפלי האדרת הזו של מיכואלס".

התיקון נעשה.

"תליון פאטמה" (משהד, איראן, 1930)

קומה 2, מוקד המודרנה, בין מזרח לרוחות מערב

בדרך הארוכה במונית מרוסיה לאיראן, בנסיעה לעיר הולדתו, הטיל בנימין זר את הפצצה: "כשנגיע למשהד", הוא אמר לשרה, ארוסתו הטרייה, "אמי תיתן לך תליון, אותו תהיי חייבת לענוד, אחרת החיים שלנו יהיו בסכנה".

מספר חודשים לפני כן, אביו של בנימין, סוחר פרוות בשם יעקב זר שהגיע מהעיר משהד באיראן, התארח אצל הקהילה היהודית בעיר הרוסית מור לרגל עסקיו. לאחר תפילת ליל שבת, הבחין יעקב בנערה טובת מראה - שרה. בלבו גמלה החלטה: לבקש את ידה עבור בנו, בנימין.

אחרי היכרות קצרה, בנימין ושרה התארסו. אולם לשרה היה תנאי אחד לבעלה לעתיד - שייקח אותה "לירושלים הבנויה" במילותיה. בנימין הסכים אבל ביקש שלפני כן יעצרו בבית הוריו במשהד, ויחגגו שם את כניסתם בברית הנישואין. יעקב זר, שנחשב לאחד היהודים העשירים במשהד, מימן לזוג הצעיר מונית, והשניים עשו את דרכם מרוסיה למזרח איראן. הנסיעה נמשכה ימים רבים ובמהלכה גילה בנימין לשרה את הסוד הגדול של הקהילה היהודית במשהד.

ב1840 העלילו על יהודי משהד שהם מבזים את זכרו של הקדוש המוסלמי חוסיין - המון מוסלמי קנאי התנפל ורצח 32 יהודים, ויהודי משהד חויבו להתאסלם. ליהודי משהד המתאסלמים הודבק מאז הכינוי: "ג'דיד אל איסלאם" (המוסלמים החדשים). הדמיון לאנוסי ספרד לא נגמר כאן. בדיוק כמו אחיהם מהמערב, גם יהודי משהד לא התכוונו לוותר על דת אבותיהם, ובכך גזרו על עצמם לשמור על יהדותם בסתר. במשך 120 שנה הם חיו חיים כפולים - יהודים בביתם ומוסלמים בצאתם.

כדי לא לעורר חשד נשות הקהילה היו הבלדריות אשר העבירו ספרי תורה, טליתות וכל צורך דתי יהודי בין חברי הקהילה תחת בגד הצ'אדור המסורתי-מוסלמי.

"ומה בדבר התליון? מדוע אני צריכה לענוד אותו?", שאלה שרה את בעלה לעתיד, בעודם עושים את דרכם במונית בדרך למשהד. אחת הדרכים של נשות הקהילה היהודית במשהד להתל במוסלמים, סיפר בנימין לארוסתו, היא לענוד תליון עם דיוקנה של פאטמה - בתו של מוחמד. בכל פעם שהן יוצאות מהבית הן עונדות אותו, ובכך מצליחות להיטמע בסביבה, מבלי לעורר חשד. ואכן, כשהמונית הגיעה למשהד, קיבלה שרה מחמותה, רחל זר, צ'אדור, וכן את תליון פאטמה, ובכל פעם שיצאה לרחוב הקפידה להצטייד בהם. בראשית שנות השלושים של המאה הקודמת, אחרי ששהו כשנה וחצי במשהד בזהות כפולה, המשיכו בנימין ושרה זר לארץ-ישראל. גם הפעם, במונית. בנימין הגשים את חלומה של אשתו, והשניים בנו את ביתם בירושלים, והקימו שושלת משפחתית מפוארת.

חנוכיית טלומצקה

קומה 1, מוקד הללויה

סיפור חנוכיית טלומצקה: ב-1 לספטמבר 1939 פולשים הנאצים לפולין. רב הקהילה מבין מהר מאוד שטוב לא ייצא מזה, ומתחיל לקחת חפצים מבית הכנסת ולקבור אותם. הוא יוצר קשר עם שגריר פולין בשוודיה, והשגריר מוצא זוג תעשיינים שוודים (אלקס ומרגריט וונר-גרן WENNER GREN), שרוכשים חפצים מבית הכנסת בהון עתק. החפצים מוצאים ממקום קבורתם, נשלחים לשוודיה, והכסף משמש להצלת יהודים מהקהילה. ב-1943, בעקבות מרד גטו ורשה, מחליט מפקד הס.ס המקומי להרוס לחלוטין את בית הכנסת, כסמל לדיכוי המרד. הוא שולח תמונות של המגרש ההרוס להיטלר בכבודו ובעצמו. 20 שנה לאחר מכן, מדינת ישראל הצעירה מקבלת טלפון משוודיה – ישנו זוג חנוכיות מבית הכנסת הגדול שמרגרט רוצה לתרום למדינת היהודים הצעירה. ואחת מחנוכיות אלו אתם רואים לפניכם...